पुणे: टाॅस हारकर पहले बल्लेबाजी करने आई राॅयल चैलेंजर्स बेंगलुरू ने चेन्नई सुपर किंग्स को 128 रनों का आसान लक्ष्य दिया। चेन्नई के गेंदबाजों ने बेंगलुरू को पहला झटका ओपनर ब्रैंडन मैक्कुलम के रूप में दिया। मैच के पहले ओवर में ही मैक्कुलम आैर पार्थिव पटेल पर दबाव बना दिया जिसका फायदा लुंगी एनगिडी को मिला।

लुंगी ने दूसरे ओवर की दूसरी गेंद पर मैक्कुलम को कैच आउट करवाकर पवेलियन भेजा। वह 5 रन बनाकर आउट हुए। इसके बाद कप्तान विराट कोहली 8, एबी डीविलियर्स 1 आैर मनदीप सिंह 7 रन बनाकर आउट हुए। मुरूगन अश्विन भी 1 आैर ग्रैंडहोम 8 रन बनाकर पवेलियन लाैटे। रविंद्र जडेजा ने 4 ओवर में 18 रन देकर 3 विकेट, जबकि हरभजन सिंह ने 22 रन देकर 2 विकेट झटके>